open-index/open-wikipedia-markdown huggingface dataset:
ஆண்ட்ரோஸ்

**ஆண்ட்ரோஸ்** (*Andros*,  ) என்பது கிரேக்க சைக்லேட்ஸ் தீவுக்கூட்டத்தின் வடக்கே உள்ள தீவு ஆகும். இது யூபோயாவிற்கு தென்கிழக்கே சுமார் 10 கி.மீ. (6 மைல்) மற்றும் டினோசுக்கு வடக்கே சுமார் 3 கி.மீ. (2 மைல்) தொலைவில் உள்ளது. இது கிட்டத்தட்ட 40 கி.மீ. (25 மைல்) நீளம் கொண்டது, மேலும் இதன் அதிகப்பட்ச அகலம் 16 கி.மீ. (10 மைல்) ஆகும். இதன் பெரும்பகுதி மலைப்பாங்கானது, பல பழங்கள் விளையக்கூடிய, நன்கு நீர் பாசணம் வசதி கொண்ட பள்ளத்தாக்குகள் கொண்டது.  ஆண்ட்ரோஸ் தீவு மற்றும் பல  மக்கள் வசிக்காத சிறிய தீவுகளை உள்ளடக்கிய நகராட்சியானது,  பரப்பளவைக் கொண்டுள்ளது. இதில் பெரிய நகரங்கள் ஆண்ட்ரோஸ் (நகரம்), கவ்ரியோ, பாட்ஸி மற்றும் ஓர்மோஸ் கோர்தியோ ஆகும்.

தீவின் பழங்காலத் தலைநகரான பேலியோபோலிஸ், செங்குத்தான மலைப்பகுதியில் கட்டப்பட்டது. மேலும் இதன் துறைமுகமான பிரேக்வாட்டர் இன்னும் நீருக்கடியில் காணப்படுகிறது. அபோகியா கிராமத்தில், சாரிசாவின் குறிப்பிடத்தக்க நீரூற்று உள்ளது, அங்கு கல்லால் செதுக்கப்பட்ட சிங்கத்தின் தலையிலிருந்து தண்ணீர் பாய்கிறது.

## நிர்வாகம்
ஆண்ட்ரோஸ் என்பது தெற்கு ஏஜியன் பிராந்தியத்தின் ஒரு தனி பிராந்திய அலகு ஆகும். இந்த பிராந்திய அலகின் ஒரே நகராட்சியாக ஆண்ரோஸ் உள்ளது. 2011 கல்லிக்ராடிஸ் அரசாங்க சீர்திருத்தத்தின் ஒரு பகுதியாக, முன்னாள் சைக்லேட்ஸ் பிரிஃபெக்சரின் ஒரு பகுதியிலிருந்து பிரித்து புதிய பிராந்திய அலகாக ஆண்ட்ரோஸ் உருவாக்கப்பட்டது. அதே சீர்திருத்தத்தின்படி, 3 முன்னாள் நகராட்சிகளில் இருந்து தற்போதைய ஆண்ட்ரோஸ் நகராட்சி உருவாக்கப்பட்டது:

* ஆண்ட்ரோஸ் (நகரம்)
* கோர்தியோ
* யட்ரூசா

### மாகாணம்
thumb|பட்சி கிராமம்
ஆண்ட்ரோஸ் மாகாணம் (    ) சைக்லேட்ஸ் மாகாணத்தின் மாகாணங்களில் ஒன்றாக இருந்தது. அதன் பிரதேசம் தற்போதைய பிராந்திய அலகான ஆண்ட்ரோசுடன் ஒத்திருந்தது. அது 2006 இல் ஒழிக்கப்பட்டது.

## மக்கள் தொகை
கிழக்கு கடற்கரையில் உள்ள தலைநகரான ஆண்ட்ரோஸ் 1900 இல் சுமார் 2,000 மக்களைக் கொண்டிருந்தது. தீவில் (1900) சுமார் 18,000 மக்கள் இருந்தனர். 1991 மக்கள் தொகை கணக்கெடுப்பில் 8,781 ஆக இருந்தது. 2011 இன் அண்மைய கிரேக்க மக்கள் தொகை கணக்கெடுப்பின்படி, ஆண்ட்ரோஸ் நகரம் 1,665 மக்களைக் கொண்டுள்ளது, மேலும் தீவின் மொத்த மக்கள் தொகை 9,221 ஆகும். இந்த தீவு ஆண்ட்ரோஸ் (நகரம்) (ம.தொ. 3,901), கோர்தியோ (ம.தொ. 1,948), மற்றும் யட்ரூசா (ம.தொ. 3,372) ஆகிய நகராட்சி அலகுகளால் ஆனது. ஆண்ட்ரோசின் வடக்கில் ஒரு சிறிய இனக்குழுவான அர்வானைட் சமூகம் உள்ளது.

## குறிப்புகள்

பகுப்பு:டெலியன் கூட்டணி உறுப்பினர்கள்
பகுப்பு:Coordinates on Wikidata
பகுப்பு:கிரேக்கத் தீவுகள்
ஜீலகாரகுடேம்

**ஜீலகாரகுடேம்** (தெலுங்கு: జీలకర్రగూడెం; ஆங்கிலம்: Jīlakārakuṭēm) என்பது ஆந்திர மாநிலம், மேற்கு கோதாவரி மாவட்டம், காமவரபுகோடா மண்டல், குண்டுபள்ளே (ஆங்கிலம்: Guntupalle) கிராம மாவட்டத்தில் உள்ள ஒரு கிராமமாகும். இது காமவரபுகோட்டாவிலிருந்து 6.4-கிமீ தொலைவில் அமைந்துள்ளது. குண்டுபள்ளே என்ற புகழ்பெற்ற புத்த நினைவுச்சின்னங்களைக் கொண்ட இந்தக் கிராமம் மலைகளுக்கு மத்தியில் அழகாக அமைந்துள்ளது.

இங்கு மேற்கொள்ளப்பட்ட தொல்லியல் ஆய்வில், பாறையில் செதுக்கப்பட்ட குடைவரை அறைகளின் (குகைகள்) தொகுப்பு (ஆங்கிலம்: a group of Rock-cut Chambers i.e. Caves), குகைகள், செங்கற்களால் கட்டப்பட்ட சைத்ய மண்டபத்தின் எச்சங்கள் மற்றும் பல்வேறு அளவுகளில் பல "தூபிகள்", மற்றும் சில கட்டமைப்புகள் ஆகியன கண்டறியப்பட்டுள்ளன. இவற்றின் காலம் கி.மு. இரண்டு மற்றும் மூன்றாம்  நூற்றாண்டுக்கு இடைப்பட்ட காலம் என்றும் கணிக்கப்பட்டுள்ளது.

## மேற்கோள்கள்

பகுப்பு:Coordinates on Wikidata
பகுப்பு:பௌத்த கட்டிடங்கள்
பகுப்பு:குடைவரைகள்
பகுப்பு:பௌத்த யாத்திரைத் தலங்கள்
பகுப்பு:ஆந்திரப் பிரதேசத்தில் உள்ள தொல்லியல் தளங்கள்
பகுப்பு:இந்தியத் தொல்லியற்களங்கள்
பகுப்பு:மேற்கு கோதாவரி மாவட்டம்
குடிவாடா திப்பா, விஜயநகரம்

**குடிவாடா திப்பா** என்பது ஆந்திரப் பிரதேச மாநிலம்,  விஜயநகரம் மாவட்டம், போகபுரம் மண்டலத்தில் உள்ள குடிவாடா (ஆங்கிலம்: Gudiwada) கிராமத்தில் உள்ள ஒரு சிறிய குன்று ஆகும். இது கோஸ்தானி ஆற்றின் கரையில் அமைந்துள்ளது.

## கள ஆய்வு
அக்டோபர் 2012 ஆம் ஆண்டு இந்தக் குன்றின் மீது (குடிவாடா திப்பா) மேற்கொண்ட ஆய்வுகள்  வாயிலாக கிமு 2 ஆம் நூற்றாண்டைச் சேர்ந்தகக் கருதப்படும் ஒரு மரபார்ந்த, தொன்மைமிக்க பௌத்த   தளம்  (ஆங்கிலம்: Buddhist heritage site) கண்டறியப்பட்டது. இந்தக் களம் ஆந்திர பிரதேச மாநில தொல்லியல் துறையால் (ஆங்கிலம்: State Archaeological Department of Andhra Pradesh) ஆவணப்படுத்தப்பட்டுள்ளது.

இக்குன்று  இரண்டு மேல்மட்ட சமதளங்களால் (ஆங்கிலம்: flat terraces) ஆனது. கிழக்கு நோக்கிய சமதளத்தில் புத்த தூபியின் (ஆங்கிலம்: Buddhist Stupa) எச்சங்களும்,  ஒரு சிறிய பாறையில் வெட்டப்பட்ட தொட்டியும் உள்ளன. மேற்கு நோக்கிய சமதளத்தில் புத்த விகாரையின் எச்சங்களும், துர்க்கைக்கு அர்ப்பணிக்கப்பட்ட இரண்டு இந்து கோவில்களும் (100 ஆண்டுகளுக்கு முன்பு கட்டப்பட்டிருக்கலாம்) உள்ளன. மலையின் மேற்கு முனையில் கோஸ்தானி நதியை நோக்கி பாறையில் வெட்டப்பட்ட படிக்கட்டுகள் உள்ளன. இத்தலம், அருகாமையில் உள்ள பவுரல்லகொண்டா (ஆங்கிலம்: Pavurallakonda) மற்றும் தோட்லகொண்டா (ஆங்கிலம்: Thotlakonda) பௌத்த தளத்துடன் சில ஒற்றுமைகளைக் கொண்டுள்ளது. இக்களம் பீமுனிப்பட்டினத்திலிருந்து (ஆங்கிலம்: Thotlakonda) ஆறு கிமீ தொலைவில் உள்ளது. குடிவாடா திப்பா பௌத்த தலம் விசாகப்பட்டினம் மாவட்டத்தின் வணிக நகரமான தகரபுவலசா (ஆங்கிலம்: Thagarapuvalasa) மற்றும் சிட்டிவலசாவிற்கு (ஆங்கிலம்: Chittivalasa) மிக அருகில் உள்ளது.

## காட்சியம்

படிமம்:Brick outline of Stupa at Gudiwada Dibba 02.JPG|குடிவாடா திப்பாவில் உள்ள தூபியின் செங்கல் உருவரை
படிமம்:Rock cut steps at Gudiwada Dibba.JPG|குடிவாடா திப்பாவில் பாறையில் வெட்டிய படிகள்
படிமம்:View of Terrace at Gudiwada dibba.JPG|குடிவாடா திப்பாவில் மேல்மட்ட சமதளத்தின் காட்சி
படிமம்:Rock cut cistern at Gudiwada Dibba.JPG|குடிவாடா திப்பாவில் பாறையில் வெட்டப்பட்ட தொட்டி
படிமம்:Brick ruins at Gudiwada Dibba.jpg|குடிவாடா திப்பாவில் செங்கல் இடிபாடுகள்


## மேற்கோள்கள்

பகுப்பு:Coordinates on Wikidata
பகுப்பு:பௌத்த சின்னங்கள்
பகுப்பு:ஆந்திரப் பிரதேசத்தில் உள்ள தொல்லியல் தளங்கள்
பகுப்பு:பௌத்த யாத்திரைத் தலங்கள்
பகுப்பு:இந்தியத் தொல்லியற்களங்கள்
பகுப்பு:குடைவரைகள்
பகுப்பு:பௌத்த கட்டிடங்கள்
பகுப்பு:விஜயநகரம் மாவட்டம்
உமர்கோட் தொல்பொருள் அருங்காட்சியகம்

**உமர்கோட் தொல்பொருள் அருங்காட்சியகம்** (*Archaeological Museum Umerkot*) பாக்கித்தான் நாட்டின்  சிந்து மாகாணத்தில் உள்ள உமர்கோட் மாவட்டத்தில் அமைந்துள்ளது. உமர்கோட் அருங்காட்சியகம் என்ற பெயராலும் இது அழைக்கப்படுகிறது. 1968 ஆம் ஆண்டில் ஒரு தொல்லியல் அருங்காட்சியகமாக இது நிறுவப்பட்டது.

முகலாயர் காலத்தின் ஏராளமான நாணயங்கள், பழைய துப்பாக்கிகள், கைத்துப்பாக்கிகள், வாள்கள், கவசங்கள், அம்புகள், வில், தலைக்கவசங்கள் மற்றும் பிற போர் பொருட்கள், கையெழுத்துப் பிரதிகள், ஓவியங்கள், அரச ஆவணங்கள், கையெழுத்து மாதிரிகள் போன்றவை காட்சிக்கு வைக்கப்பட்டுள்ளன.

## மேற்கோள்கள்

பகுப்பு:பாக்கித்தானிலுள்ள அருங்காட்சியகங்கள்
பகுப்பு:சிந்து மாகாணம்
அலி முராத்து மேடு

**அலி முராத்து மேடு** (*Ali Murad Mound*) பாக்கித்தான் நாட்டின்  சிந்து மாகாணத்தின்  தாது மாவட்டத்தில் உள்ள இயோகி தாலுகாவில் அமைந்துள்ளது. புகழ்பெற்ற தொல்பொருள் ஆய்வாளர் என். ஜி. மசூம்தார் என்பவரின் பெயரிடப்பட்டு இந்த தொல்பொருள் தளம் ஒன்றாக ஆராயப்பட்டது. இது தாதுவில் இருந்து தென்மேற்கு நோக்கி 20 மைல் தொலைவிலும், காசி சா மேட்டிலிருந்து எட்டு மைல் தொலைவிலும் மற்றும் இயோகி நகரின் தெற்கே 14 மைல் தொலைவிலும் இந்த அலி முராத்து மேடு அமைந்துள்ளது. மேட்டின் உச்சியில், கல் தொகுதிகளால் கட்டப்பட்டும், தற்காப்பு சுவர்களால் சூழப்பட்டதுமான ஒரு பழங்கால குக்கிராமம் கண்டுபிடிக்கப்பட்டது. அரப்பா கலாச்சாரத்தின் மட்பாண்டங்கள், காளை மற்றும் பன்றியின் சிலைகள், கருங்கல் செதில்கள், சிறிய வெண்கல கோடாரி, மணிகள், போன்றவை இங்கிருந்ததாக ஐக்கிய இராச்சியத்தின் இராணுவ அதிகாரியும் தொல்லியல் அறிஞருமான மோர்டிமர் வீலர் தெரிவித்துள்ளார்.  உயரமான அலி முராத்து மேட்டின் மீது கோட்டையாலான பழங்கால கிராமம் அல்லது அரண்மனை இருந்ததாகப் பதிவு செய்யப்பட்டுள்ளது  

## மேற்கோள்கள்

பகுப்பு:பாக்கித்தான்
பகுப்பு:சிந்து மாகாணம்
காசி சா மேடு

**காசி சா மேடு** (*Ghazi Shah Mound*) பாக்கித்தான் நாட்டின்  சிந்து மாகாணத்தின்  தாது மாவட்டத்தில் உள்ள இயோகி தாலுகாவில் அமைந்துள்ளது. மிகப் பழமையான தொல்பொருள் தளமான இது புகழ்பெற்ற தொல்பொருள் ஆய்வாளர் என். ஜி. மசூம்தார் என்பவரால் ஆராயப்பட்டது. இவரைத்தவிர இலூயிசு பிளாம் என்பவரும் காசி சா மேடு தொடர்பான ஆய்வுகளில் ஈடுபட்டார். இத்தளம் 4000 முதல் 6000 ஆண்டுகளுக்கு முந்தைய சிந்து சமவெளி நாகரிகத்தின் மிக ஆரம்பகால தளமாகும்.

## மேற்கோள்கள்

பகுப்பு:பாக்கித்தான்
பகுப்பு:சிந்து மாகாணம்
லெம்னோஸ்

**லெம்னோஸ்** அல்லது **லிம்னோஸ்** (*Lemnos* அல்லது *Limnos*,    ;    ) என்பது ஏஜியன் கடலின் வடக்குப் பகுதியில் உள்ள ஒரு கிரேக்க தீவு ஆகும். இது நிர்வாக ரீதியாக வடக்கு ஏஜியன் பிராந்தியத்தின் ஒரு பகுதியாக இருக்கும் லெம்னோஸ் பிராந்திய அலகுக்குள் ஒரு தனி நகராட்சியாகவும் உள்ளது. தீவின் முக்கிய நகரம் மற்றும் நகராட்சியின் தலைமையகம் மிரினா ஆகும். தீவின் பரப்பளவு , இது கிரீஸின் 8வது பெரிய தீவாகும் .

## நிலவியல்
இடது|thumb| விண்வெளியில் இருந்து லெம்னோசின் தோற்றம்
லெம்னோஸ் தீவானது பெரும்பாலும் தட்டையானது (எனவே இதில் 30 க்கும் மேற்பட்ட மணல் நிறைந்த கடற்கரைகள் உள்ளன). ஆனால் குறிப்பாக தீவின் வடமேற்கு பகுதி கரடுமுரடானதும்,  மலைப்பாங்கானதுமாகும். தீவின் மிக உயரமான இடம் 430 மீ உயரத்தில் உள்ள ஸ்கோபியா மலை ஆகும். மேற்கு கடற்கரையில் உள்ள மிரினா மற்றும் தீவின் நடுவில் ஒரு பெரிய விரிகுடாவின் கிழக்கு கரையில் உள்ள மௌட்ரோஸ் ஆகியவை முக்கிய நகரங்கள். மிரினா (காஸ்ட்ரோ என்றும் அழைக்கப்படுகிறது, அதாவது "கோட்டை") அது ஒரு நல்ல துறைமுகத்தைக் கொண்டுள்ளது. இது மேற்கு நோக்கிய கடல் சுவரைக் கட்டுவதன் மூலம் மேம்படுத்தப்படும் பணியில் உள்ளது. இதன் மலைப்பகுதிகள் செம்மறியாடுகளுக்கு மேய்ச்சல் பகுதிகளாக உள்ளன. மேலும் லெம்னோஸ் சிறப்பான கால்நடை விலங்கு வளர்ப்பு பாரம்பரியத்தைக் கொண்டுள்ளது. இதன் கலத்தகி லிம்னோ  ( PDO ), செம்மறியாடு மற்றும் ஆடுப் பால், மெலிபாஸ்டோ பாலடைக்கட்டி, இன் தயிர் ஆகியவற்றிறக்கு பிரபலமானது.  தீவில் விளையும் பழங்கள் மற்றும் காய்கறிகளில் பாதாம், அத்தி, முலாம்பழம், தர்பூசணி, தக்காளி, பூசணி, ஆலிவ் ஆகியவை அடங்கும். மேலும் முக்கிய பயிர்களில் கோதுமை, பார்லி, எள் ஆகியவை ஆகும். குறிப்பாக 1320 களில் பைசாந்தியப் பேரரசு அதன் அனதோலியன் உடைமைகளை இழந்த பிறகு லெம்னோஸ் கான்ஸ்டான்டினோப்பிளின் தானியக் களஞ்சியமாக இருந்தது. லெம்னோஸ் தேனையும்  உற்பத்தி செய்கிறது. மஸ்கட் திராட்சைகள் பரவலாக விளைவிக்கப்படுகின்றன, மேலும் இது டேபிள் ஒயின் தயாரிக்கப் பயன்படுகிறது. 1985 ஆம் ஆண்டு முதல் லெம்னோஸ் ஒயின்களின் வகை மற்றும் தரம் பெரிதும் அதிகரித்துள்ளது.

### காலநிலை
லெம்னோசின் காலநிலை முக்கியமாக நடுநிலக்கடல் சார் காலநிலை ஆகும். குளிர்காலம் பொதுவாக கடுமையாக இருக்காது. ஆனால் அவ்வப்போது பனிப்பொழிவு இருக்கும். பலத்த காற்று என்பது தீவின் ஒரு அம்சமாகும், குறிப்பாக ஆகத்து மற்றும் குளிர்காலத்தில் பலமாக காற்றுவீசும். எனவே இதன் புனைபெயர் "காற்றால் நிறைந்த ஒன்று" (கிரேக்க மொழியில், Ανεμόεσσα). குறிப்பாக கோடை காலத்தில் ஏதென்சை விட வெப்பநிலை பொதுவாக 2 முதல் 5 டிகிரி செல்சியஸ் குறைவாக இருக்கும்.

படிமம்:Salt lake 3.jpg|லெம்னோஸின் உப்பு ஏரி
படிமம்:Ammothines Lemnos.jpeg|மணல் மேடு
படிமம்:Χορταρολίμνη Λήμνου 2.jpg|சோர்டரோலிம்னியின் நிலப்பரப்பு
படிமம்:Paradisi hill in Lemnos.jpg|பரதீசி மலை


## போக்குவரத்து
தீவில் உள்ள ஒரே வானூர்தி நிலையம் லெம்னோஸ் சர்வதேச வானூர்தி நிலையமாகும். இது மைரினாவிலிருந்து கிழக்கே 18 கிலோமீட்டர் (11 மைல்) தொலைவில் அமைந்துள்ளது.  தீவுக்கு பிரேயஸ் ( ஏதென்ஸ் ), லாரியம், தெசலோனிகி  கவாலா ஆகிய பகுதிகளிலிருந்து சிறப்பான படகு சேவை உள்ளது.

## குறிப்புகள்

பகுப்பு:கிரேக்கத் தீவுகள்
பகுப்பு:Coordinates on Wikidata
விதிசா அருங்காட்சியகம்

**விதிசா அருங்காட்சியகம்** அல்லது **விதிஷா மாவட்ட அருங்காட்சியகம்** (*Vidisha Museum or Vidisha District Museum*) என்பது பண்டைய பெஸ்நகர் விதிஷாவில் உள்ள முக்கிய அருங்காட்சியகமாகும்.
thumb| விதிசா யக்ஷா, கி.மு. 2ஆம் நூற்றாண்டு

இந்த அருங்காட்சியகத்தில் பல சிற்பங்கள், டெரகோட்டாக்கள் மற்றும் நாணயங்கள் காட்சியில் உள்ளன. குறிப்பாக கிபி 9 முதல் 10 ஆம் நூற்றாண்டு வரையிலான, அரப்பா கலைப் பொருட்கள் உள்ளன.

பொதுவாக மௌரியப் பேரரசு அல்லது சுங்கர் பேரரசின் காலத்தைச் சேர்ந்த இயக்கரின் புகழ்பெற்ற சிலையைக் காணலாம்.


படிமம்:Vidisha District Museum Boar 2.jpg|விதிசா மாவட்ட அருங்காட்சியகத்தில் பன்றி சிலை
படிமம்:Vidisha District Museum Canon.jpg|விதிசா மாவட்ட அருங்காட்சியகத்தில் பீரங்கி
படிமம்:Vidisha District Museum Chaitya.jpg|விதிசா மாவட்ட அருங்காட்சியகத்தில் சைத்யா.
படிமம்:Vidisha District Museum decorated pillars.jpg|விதிஷா மாவட்ட அருங்காட்சியகம் அலங்கரிக்கப்பட்ட தூண்கள்.
படிமம்:Vidisha District Museum Ganesha.jpg|விதிசா மாவட்ட அருங்காட்சியக விநாயகர்.
படிமம்:Vidisha District Museum pillars.jpg|விதிசா மாவட்ட அருங்காட்சியகத் தூண்கள்
படிமம்:Vidisha District Museum Snake Couple.jpg|விதிசா மாவட்ட அருங்காட்சியகம் பாம்பு இணை சிற்பம்
படிமம்:Vidisha District Museum Vishnu Head.jpg|விதிசா மாவட்ட அருங்காட்சியகத்தில் விஷ்ணு சிற்பம்
படிமம்:Vidisha District Museum 130733.jpg|தீர்த்தங்கர், 9 ஆம் நூற்றாண்டு
படிமம்:Vidisha District Museum 130004.jpg|தீர்த்தங்கர் வளைவு, 9 ஆம் நூற்றாண்டு


## மேற்கோள்கள்

பகுப்பு:மத்தியப் பிரதேச அருங்காட்சியகங்கள்
முல்ரி மலைகள்

**முல்ரி மலைகள்** (*Mulri Hills*) பாக்கித்தான் நாட்டின்  சிந்து மாகாணத்தில் உள்ள  கராச்சியின் வடகிழக்குப் பகுதியில் உள்ள குல்சன் பகுதியில் அமைந்துள்ளது.

கராச்சியில் உள்ள இம்மலைகள் கிர்தர் மலைத்தொடரின் கிளைகள் ஆகும். மலைகளின் மிக உயரமான பகுதியானது  வடக்கே சுமார் 528 மீ உயரத்தில் உள்ளது. மலைகள் அனைத்தும் தாவரங்கள் அற்றவையாக பரந்த இடைப்பட்ட சமவெளிகள், வறண்ட ஆற்றுப் படுகைகள் மற்றும் நீர் வழித்தடங்களைக் கொண்டுள்ளன.

கராச்சி பல்கலைக்கழகக் குழுவால், கராச்சி பல்கலைக்கழக வளாகத்திற்கு முன்னால் உள்ள முல்ரி மலைகளில் கண்டுபிடிக்கப்பட்ட பழங்கற்கால மற்றும் பழைய கற்காலத்திற்கும் புதிய கற்காலத்திற்கு இடைப்பட்ட கற்காலம் சார்ந்த தளங்கள் கடந்த ஐம்பது ஆண்டுகளில் சிந்துவில் செய்யப்பட்ட மிக முக்கியமான தொல்பொருள் கண்டுபிடிப்புகளில் ஒன்றாகும். கடைசியாக வேட்டையாடியவர்கள் தங்கள் பாதையின் ஏராளமான தடயங்களை விட்டுச்சென்றுள்ளனர். மீண்டும் மீண்டும் அவர்கள் முல்ரி மலைகளில் வசித்து வந்துள்ளனர். மேற்பரப்பு ஆய்வுகளின் போது சுமார் இருபது வெவ்வேறு இடங்களில் எரிகல்  கருவிகள் கண்டுபிடிக்கப்பட்டன.
## இவற்றையும் காண்க
*காசா மலைகள்
## மேற்கோள்கள்

பகுப்பு:பாக்கித்தானின் புவியியல்
நை காச்சு

**நை காச்சு** (*Nai Gaj*) என்பது பாக்கித்தான் நாட்டின் சிந்து மாகாணத்தில் உள்ள தாது மாவட்டத்தில் ஓடுகின்ற ஓர்  இடைக்கால நதியாகும். பாக்கித்தான் அரசு நதியின் போக்கில் நை காச்சு என்ற அணையை  கட்டியுள்ளது. நை காச்சு கிர்தர் மலைகளின் நீரில் ஒரு பகுதியை வடிகட்டுகிறது. மேலும் இது பலுசிசுதான் மாகாணத்திலிருந்து சிந்துவை நோக்கி பாய்கிறது. தாது மாவட்டத்தில் உள்ள கச்சோவின் வறண்ட பகுதிகள் வழியாக பாய்ந்து மஞ்சர் ஏரியில் முடிவடைகிறது.

## காட்சியகம்



## மேற்கோள்கள்

பகுப்பு:பாக்கித்தானின் புவியியல்
பகுப்பு:சிந்து மாகாணம்
பகுப்பு:பாக்கித்தான் ஆறுகள்
ஐசிசி பெண்கள் இருபது20 உலகக்கிண்ணம்

**ஐசிசி பெண்கள் இருபது20 உலகக்கிண்ணம்** *(ICC Women's T20 World Cup) (* 2019 வரை ஐசிசி மகளிர் உலக இருப்பது20 என்று அழைக்கப்பட்டது ) என்பது பன்னாட்டு பெண்கள் இருபது20 துடுப்பாட்டப் போட்டித் தொடர் ஆகும். இரண்டு ஆண்டுக்கு ஒரு முறை நடைபெறும் இத்தொடரை  பன்னாட்டுத் துடுப்பாட்ட அவை (ஐ.சி.சி) நடத்துகிறது , இத்தொடரின் முதல் பதிப்பு இங்கிலாந்தில் 2009-ஆம் ஆண்டு விளையாடப்பட்டது. கடைசி பதிப்பு ஆத்திரேலியாவில் 2020-ஆம் ஆண்டு விளையாடப்பட்டது. இதுவரை நடந்த 7 தொடர்களில் ஆத்திரேலியா 5 முறையும், இங்கிலாந்து மற்றும் மேற்கிந்தியத் தீவுகள் தலா ஒரு முறையும் உலகக்கிண்ணத்தைக் கைப்பற்றியுள்ள.

## மேற்கோள்கள்

பகுப்பு:துடுப்பாட்ட உலகக்கிண்ணம்
__INDEX__
ஆம்ப்பிபோலிஸ்

thumb|அம்ப்பிபோலிஸ் வரைபடம்
**ஆம்ப்பிபோலிஸ்** (*Amphipolis*,  ;  )  என்பது கிரேக்கத்தின் செரெஸ் பிராந்திய அலகில் உள்ள ஒரு நகராட்சி ஆகும். நகராட்சியின் தலைமையகம் ரோடோலிவோஸ் ஆகும் . இது ஒரு முக்கியமான பண்டைய கிரேக்க நகரமாகும். பின்னர் ஒரு உரோமானிய நகரமாகவும் இருந்தது. அதன் எச்சங்களை பெருமளவில் இன்னும் காணலாம்.

ஆம்ப்பிபோலிஸ் முதலில் பண்டைய ஏதென்சின் குடியேற்றமாக இருந்தது. மேலும் இது கிமு 422 இல் எசுபார்தான்களுக்கும்  ஏதெனியர்களுக்கும் இடையிலான போரின் தளமாக இருந்தது. கிமு 335 இல் ஆசியாவின் மீது படையெடுப்பதற்கு வழிவகுத்த போர்த் தொடர்களுக்கு பேரரசர் அலெக்சாந்தர்  தயார் செய்த இடம் இதுவாகும். அலெக்சாந்தரின் மூன்று சிறந்த கடற்படைத் தளபதிகளான நியர்ச்சஸ், ஆண்ட்ரோஸ்தீனஸ், லாமெடான் ஆகியோர் ஆம்பிபோலிசில் வசித்து வந்தனர். அலெக்சாந்தரின் மரணத்திற்குப் பிறகு, அவரது மனைவி ரோக்சானா மற்றும் அவர்களது மகன் நான்காம் அலெக்சாந்தர்  கிமு 311 இல் சிறையில் அடைக்கப்பட்டு கொலை செய்யப்பட்டனர்.

நகரத்திலும் அதைச் சுற்றியுள்ள பகுதிகளிலும் அகழ்வாராய்ச்சியில் முக்கியமான கட்டிடங்கள், பழங்கால சுவர்கள், கல்லறைகள் போன்றவை கண்டறியப்பட்டுள்ளன. அக்கண்டுபிடிப்புகள் ஆம்பிபோலிசின் தொல்லியல் அருங்காட்சியகத்தில் காட்சிக்கு வைக்கப்பட்டுள்ளன . அருகிலுள்ள பரந்த கஸ்தா புதைமேட்டில்,  அண்மையில் பழமையான ஒரு மாசிடோனிய கல்லறை கண்டறியப்பட்டது. அருகிலுள்ள ஆம்பிபோலிஸ் நினைவுச்சின்னம் பார்வையாளர்களுக்கு பிரபலமான இடமாகும்.

இது எடோனிஸ் பிராந்தியத்தில் அமைந்திருந்தது.

## குறிப்புகள்

பகுப்பு:Coordinates on Wikidata
பகுப்பு:பண்டைய கிரேக்க நகரங்கள்
காசா மலைகள்

**காசா மலைகள்** (*Khasa Hills*) பாக்கித்தான் நாட்டின்  சிந்து மாகாணத்தில் உள்ள  கராச்சிக்கும் வடமேற்கு கராச்சி பகுதியில் உள்ள ஆரங்கிக்கும் வடக்கு நாசிமாபாத்துக்கும் இடையில்  அமைந்துள்ளது. கராச்சியில் உள்ள இம்மலைகள் கிர்தர் மலைத்தொடரின் கிளைகளாகும். மேலும் இவை வடக்கே அதிகபட்சமாக 528மீ உயரத்தில் உள்ளன. காசா மலைகள் வறண்ட மற்றும் தாவரங்கள் அற்றவையாகும். இதன் முகடுகளில் பரந்த இடைப்பட்ட சமவெளிகள், வறண்ட ஆற்றுப் படுகைகள் மற்றும் நீர் வழித்தடங்கள் உள்ளன. 

2009 ஆம் ஆண்டில் இரு பகுதிகளையும் இணைக்க மலைகள் வழியாக ஒரு சாலை அமைக்கப்படும் வரை, காசா மலைகள் ஆரங்கி மற்றும் வடக்கு நாசிமாபாத் இடையே ஒரு தடையாக செயல்பட்டன. மத்திய கராச்சிக்கு அருகில் உள்ள மலைப்பகுதிகளில் திட்டமிடப்படாத குடியிருப்புகள் கட்டப்பட்டுள்ளன. வடமேற்கு பாக்கித்தானில் இதேபோன்ற புவியியல் சூழ்நிலையில் வாழும் பஃக்தூன் மக்களில்  பெரும்பாலும் குடியேற்றங்களில் வசிக்கின்றனர்.
## இவற்றையும் காண்க
*முல்ரி மலைகள்
## மேற்கோள்கள்

பகுப்பு:பாக்கித்தானின் புவியியல்
இம்ப்ரோஸ்

**இம்ப்ரோஸ்** (*Imbros* அல்லது *İmroz*, அதிகாரப்பூர்வமாக **Gökçeada** 29 சூலை 1970 முதல்,   (       ) என்பது துருக்கியின் மிகப்பெரிய தீவு மற்றும் கனக்கலே மாகாணத்தின் கோக்செடா மாவட்டத்தின் அமைவிடமாகும். இது வடக்கு-வடகிழக்கு ஏஜியன் கடலில், சரோஸ் விரிகுடாவின் நுழைவாயிலில் அமைந்துள்ளது. மேலும் இது துருக்கியின் மேற்குப் புள்ளியாகும் ( இன்சிர்பர்னு முனை). இம்ப்ரோஸ் 279 கிமீ2 (108 சதுர மைல்) பரப்பளவைக் கொண்டுள்ளது. இதில் மரங்கள் அடர்ந்த சில  பகுதிகள் உள்ளன. 

2020 மக்கள்தொகை கணக்கெடுப்பின்படி, கோகியாடா தீவு மாவட்டத்தின் மக்கள் தொகை 10,106 ஆகும்.   இம்ப்ரோசின் முக்கிய தொழில்கள் மீன்பிடித்தல் மற்றும் சுற்றுலா ஆகும். இத்தீவானது 20 ஆம் நூற்றாண்டின் இறுதியில், பெரும்பாலும் 1960 க்குப் பிறகு துருக்கிய நிலப்பரப்பில் இருந்து வந்து குடியேறியவர்களால் நிறைந்தது.  பூர்வீக கிரேக்க மக்கள் 21 ஆம் நூற்றாண்டின் தொடக்கத்தில் சுமார் 300 நபர்களாகக் குறைந்துபோயினர். 

## நிலவியல்

### புவியியல்
இம்ப்ரோஸ் முக்கியமாக எரிமலை உள்ள தீவாகும். தீவின் மிக உயர்ந்த மலை இலியாஸ் டாக் இது அழிந்துபோன சுழல் வடிவ எரிமலை ஆகும். 

### பூகம்பங்கள்
இம்ப்ரோஸ் வடக்கு அனடோலியன் உரசு முனைக்கு நேரடியாக தெற்கே அமைந்துள்ளது. ஏய்ஜியக்கடல் புவித்தட்டு மற்றும் யூரேசிய நிலத் தட்டுகளுக்கு இடையிலான எல்லைக்கு மிக அருகில் அனதோலியன் தட்டுக்குள் அமைந்துள்ளது. வடகிழக்கு அனதோலியாவில் இருந்து வடக்கு ஏஜியன் கடல் வரை செல்லும் இந்த உரசு முனை மண்டலம், இஸ்தான்புல், இஸ்மிட் மற்றும் இம்ப்ரோஸ் உள்ளிட்ட பல கொடிய பூகம்பங்களுக்கு காரணமாக இருந்தது, மேலும் தீவுக்கு பெரும் அச்சுறுத்தலாகவும் உள்ளது. 2014  மே 24 அன்று, <sub>இம்ப்ரோஸ்</sub> 6.9 MW ரிக்டர் அளவில் ஒரு வலுவான நிலநடுக்கம் ஏற்பட்டது. அதில் 30 பேர் காயமடைந்தனர். ஏராளமான பழைய வீடுகள் சேதமடைந்தன. எதிர்காலத்தில் இந்தப் உரசு முனைக் கோட்டில் பெரும் நிலநடுக்கம் ஏற்படும் என எதிர்பார்க்கப்படுகிறது.  சிறிய கவனிக்கத்தக்க பூகம்பங்கள் பொதுவாக ஏற்படக்கூடியவை. 

### காலநிலை
இத்தீவு வெப்பமான மற்றும் வறண்ட கோடை மற்றும் ஈரமான மற்றும் குளிர்ந்த குளிர்காலத்துடன் நடுநிலக்கடல் சார் காலநிலையைக் கொண்டுள்ளது. கோடை காலம் வறண்ட காலம் என்றாலும், கோடையில் ஓரளவு மழை பெய்யும். பனி மற்றும் தரையில் உறைபனி கொட்டுவது குளிர்காலத்தில் நிகழக்கூடியது.

## குறிப்புகள்

பகுப்பு:டெலியன் கூட்டணி உறுப்பினர்கள்
பகுப்பு:Coordinates on Wikidata
பகுப்பு:துருக்கியின் தீவுகள்
ஓலு பல்கலைக்கழகம்

thumb|right|லின்னன்மா, ஓலுவில் அமைந்துள்ள ஓலு பல்கலைக்கழக தலைமைக் கட்டடம்

**ஓலு பல்கலைக்கழகம்** () ஓலு நகரில் அமைந்துள்ள, பின்லாந்தின் பெரிய பல்கலைக்கழகங்களுள் ஒன்றாகும். இது யூலை 8, 1958ல் துவங்கப்பட்டது. இப் பல்கலைக்கழகம் 13,000 மாணவர்களையும் 2,900 ஊழியர்களையும் கொண்டுள்ளது. இப் பல்கலைக்கழகத்தில் 21 பன்னாட்டு முதுமாணிக் கற்கைநெறிகள் வழங்கப்பட்டு வருகின்றன. இப் பல்கலைக்கழகம் பொதுவாக, பின்லாந்தின் சிறந்த பல்கலைக்கழகங்களுள் ஒன்றாகவும் உலகளவில் முதல்-400 பல்கலைக்கழகங்களுள் ஒன்றாகவும் தரப்படுத்தப்பட்டுள்ளது.

## மேற்கோள்கள்

பகுப்பு:பின்லாந்துப் பல்கலைக்கழகங்கள்
ஆமைத் தீவுகள் தேசியப் பூங்கா

**ஆமைத் தீவுகள் தேசியப் பூங்கா** (*Turtle Islands National Park*, மலாய்: *Taman Pulau Penyu*) என்பது மலேசியா, சபா மாநிலம், சண்டக்கான் பிரிவு, சண்டக்கான் மாவட்டத்தின் எல்லைப் பகுதியில் அமைந்து உள்ள ஒரு தேசியப் பூங்கா ஆகும்.

சண்டக்கான் நகருக்கு வடக்கே, சுமார் 3 கி.மீ. (1.9 மைல்) தொலைவில், சுலு கடலில் இருக்கும் ஆமைத் தீவுகளில் இந்தத் தேசியப் பூங்கா அமைந்து உள்ளது. ஆமைத் தீவுகள் தேசியப் பூங்கா, சபா வனப்பூங்காக்கள் அமைப்பினால் *(Sabah Parks)* நிர்வகிக்கப் படுகிறது.

## அமைவிடம்

ஆமைத் தீவுகளில் 3 தீவுகள் உள்ளன: செலிங்கான் தீவு *(Selingaan);* லிட்டில் பாக்குங்கான் தீவு *(Little Bakkungan);* குலிசான் தீவு *(Gulisaan).* இந்தத் தீவுகளின் கடற்கரைகளில் பச்சை ஆமைகள் *(Green sea turtle)* மற்றும் அழுங்காமைகள் *(Hawksbill turtle)* முட்டையிடுவது வழக்கம். அதனால் இந்தப் பூங்கா பிரபலமானது.

ஆமைத் தீவுகள் தேசியப் பூங்கா 17.4&nbsp;கி.மீ.2 பரப்பளவைக் கொண்டது. இருப்பினும், ஆமைத் தீவுகளின் தீவுக் கூட்டத்தில் மொத்தம் 10 தீவுகள் உள்ளன. அவற்றில் 3 தீவுகள் மலேசியாவின் ஆமைத் தீவுகள் பூங்காவின் ஒரு பகுதியாகும். மேலும் 7 தீவுகள் பிலிப்பைன்ஸ் நாட்டின் தாவி - தாவி மாநிலத்தின் ஆமைத் தீவுகள் வனவிலங்கு சரணாலயத்தைச் *(Turtle Islands Wildlife Sanctuary, Tawi-Tawi, Philippines)* சேர்ந்த பகுதியாகும்.

### மலேசியாவின் முதல் ஆமைக் குஞ்சு பொரிப்பகம்

1966 ஆகஸ்டு 1-ஆம் தேதி மலேசியாவின் முதல் ஆமைக் குஞ்சு பொரிப்பகம் செலிங்கான் தீவில் நிறுவப்பட்டது. அதற்கு சபா மாநில அரசாங்கம் முழுமையாக  நிதியுதவி செய்தது. சிறிது காலத்திற்குப் பிறகு, மீதம் உள்ள இரண்டு தீவுகளில் ஆமை குஞ்சு பொரிப்பகங்கள் நிறுவப்பட்டன.

1972-ஆம் ஆண்டில், செலிங்கான், பாக்குங்கான் கெச்சில் மற்றும் குலிசான் ஆகிய தீவுகளில் பறவைகளுக்கான சரணாலயங்கள் நிறுவப்பட்டன. 1977-ஆம் ஆண்டில், அந்த இடங்கள் கடல் பூங்காக்களாக மேம்படுத்தப்பட்டன.

### ஆமைகளுக்கு அடையாள இடுகை

ஆமைகளைக் கண்காணித்துக் கொள்ளுதல்; குஞ்சு பொரிப்பகங்களைப் பாதுகாத்துக் கொள்ளுதல்; ஆராய்ச்சி நோக்கங்களுக்காக ஆமைகளுக்கு அடையாள இடுகை செய்தல்; போன்றவற்றுக்கு நிரந்தரப் பூங்கா ஊழியர்கள் நியமிக்கப் பட்டார்கள்.

ஆமைத் தீவுகள் தேசியப் பூங்கா எல்லைக்குள், மற்றொரு தீவான லிபரான் தீவு *(Libaran Island),* இருந்தாலும், அந்தத் தீவு பெரிய அளவில் ஆமைக் குஞ்சுகள் பொரிக்கும் இடமாக அமையவில்லை.

## செலிங்கான் தீவு

## மேற்கோள்கள்

## வெளி இணைப்புகள்

* Sabah Parks: Turtle Islands National Park

பகுப்பு:சபா
பகுப்பு:மலேசியாவில் உள்ள தேசியப் பூங்காக்கள்
பகுப்பு:மலேசியப் பூங்காக்கள்
ஓலு

**ஓலு** ( , Capital of Northern Scandinavia;  ;  ; ) என்பது பின்லாந்தின் ஒசுத்திரோபொத்தினியா வலயத்தில் அமைந்துள்ள, 208,939 வசிப்பாளர்களை உள்ளடக்கிய நகரும், நகராட்சியும் கடற்கரைச் சுற்றுலாப் பகுதியும் ஆகும். இந்நகர் வடக்குப் பின்லாந்திலேயே மக்கள்தொகை அதிகமுள்ள நகரும், எல்சிங்கி, எசுப்பூ, டம்பரே மற்றும் வான்டா ஆகியவற்றுக்கு அடுத்தாக, பின்லாந்தின் ஐந்தாவது மக்கள்தொகை கொண்ட நகரும் ஆகும். மேலும் இது எல்சிங்கி, டம்பரே மற்றும் துர்க்கு ஆகியவற்றுக்கு அடுத்ததாக பின்லாந்தின் நான்காவது பெரிய நகர்ப் பகுதியும் ஆகும்.

பாரிய மக்கள்தொகை மற்றும் புவி அரசியல் ரீதியில் பொருளியல் மற்றும் பண்பாட்டு-வரலாற்று முக்கியத்துவம் வாய்ந்த அமைவிடம் என்பனவற்றின் விளைவாக ஓலு "வடக்குப் பின்லாந்தின் தலைநகர்" என அழைக்கப்படுகிறது. ஓலு ஐரோப்பாவின் "வாழும் ஆய்வுகூடங்"களில் ஒன்றாகக் கருதப்படுகிறது. இங்கு வசிக்கும் குடியிருப்பாளர்கள் சமூக அளவில் புதிய தொழில்நுட்பங்களைச் (NFC பட்டிகள் மற்றும் ubi-திரைகள் போன்றன) சோதித்துப் பார்க்கின்றனர். ஓலு பல்கலைக்கழகம் தகவல் தொழில்நுட்பத் துறையில் உலகளவில் புகழ்பெற்று விளங்குகிறது. அண்மைய சிறந்த நகர்ப்புறக் கருத்துக் கணிப்புக்களில் ஓலு முன்னிலை பெற்றுள்ளது. 2008ல் பின்னிய பொருளியல் மதிப்பீட்டகத்தினால் வெளியிடப்பட்ட ஆய்வில் நாடளாவிய ரீதியிலான பெரு நகரங்களில் சிறந்ததாக முன்னிலை பெற்றுள்ளது.

ஒருகாலத்தில் மரக் கரிநெய் மற்றும் சமன் ஆகியவற்றுக்குப் பேர்போனதாக விளங்கிய ஓலு, இன்று பாரிய உயர்-தொழில்நுட்ப மையமாக மாறியுள்ளது. தகவல் தொழில்நுட்பம் மற்றும் நலத் தொழில்நுட்பம் ஆகிய துறைகள் குறிப்பாகப் புகழ்பெற்றுள்ளன. மரச் சுத்திகரிப்பு, வேதிப் பொருட்கள், மருந்தாக்கம், கடதாசி மற்றும் உருக்கு என்பன ஏனைய முன்னணிக் கைத்தொழில்களாக விளங்குகின்றன.

ஓலு, 2026ம் ஆண்டிற்கான ஐரோப்பியப் பண்பாட்டுத் தலைநகராகத் தெரிவுசெய்யப்பட்டுள்ளது.

## மேற்கோள்கள்

பகுப்பு:பின்லாந்து நகரங்கள்
அனுரக்தி (திரைப்படம்)

***அனுராக்தி*** என்பது இந்தியாவின் கேரளாவில் தயாரிக்கப்பட்ட சமஸ்கிருதத் திரைப்படமாகும். இந்தியக் கலையான கூடியாட்டம் குறித்த திரைப்படமாகும். சம்ஸ்கிருத பாடல் கொண்ட முதல் சமஸ்கிருதத் திரைப்படம் இதுதான். இப்பாடல் முப்பரிமாணத்தில் படமாக்கப்பட்டது. இதுவே முதல் முப்பரிமான சமஸ்கிருதப் படமுமாகும். இப்படம் 2017ல் கோவாவில் நடைபெற்ற 48வது சர்வதேச திரைப்பட விழாவில்  IFFI) திரையிடப்பட்டது. 2018  ஆண்டு ஜெய்ப்பூரில் நடைபெற்ற ஐந்தாவது ராஜஸ்தான் சர்வதேச திரைப்பட விழாவில் (RIFF) சிறந்த வட்டார திரைப்படத்திற்கான சிறப்பு நடுவர் விருதையும் இப்படம் வென்றது.

## கதையமைப்பு
இந்தப் படம் பஞ்சாபி நடனக் கலைஞர் (நடிகை: வாணி வசிஷ்ட்) ஒரு ஆசிரியரிடம் (நடிகர்: கலாமண்டலம் சிவன் நம்பூதிரி) பழங்கால நடன வடிவமான கூடியாட்டத்தைக் கற்றுக் கொள்வதற்காக கேரளாவுக்கு வருகிறார். ஆசிரியரின் மகன் நடன கலைஞரை காதலிக்கிறான். இது மட்டுமின்றி தனது தந்தைக்கும் மாணவிக்கும் இடையிலான உறவையும் தவறாக நினைக்கிறான்.

## நடிகர்கள்

* கலாமண்டலம் சிவன் நம்பூதிரி
* வாணி வசிஷ்ட்
* ஸ்ரீஹரி ஆத்தூர்
* விஜித் நம்பியார்
* சஞ்சு மாதவ்
* பிந்து ஜெயன்

## மேற்கோள்கள்

## வெளி இணைப்புகள்

* 

பகுப்பு:2017 திரைப்படங்கள்
முந்நூறு இராமாயணங்கள்: ஐந்து எடுத்துக்காட்டுகளும் மொழிபெயர்ப்பில் மூன்று சிந்தனைகளும்

***முந்நூறு இராமாயணங்கள்: ஐந்து எடுத்துக்காட்டுகளும் மொழிபெயர்ப்பில் மூன்று சிந்தனைகளும்*** (*Three Hundred Rāmāyaṇas: Five Examples and Three Thoughts on Translation*) என்பது, பிப்ரவரி 1987 இல் பிட்சுபர்க் பல்கலைக்கழகத்தில் நாகரிகங்களின் ஒப்பீடு குறித்த மாநாட்டிற்காக இந்திய எழுத்தாளர் அ. கி. இராமானுசன் எழுதிய கட்டுரையாகும்.

2006-2007 ஆண்டு முதல் வரலாற்று இளங்கலைப் பட்டதாரிகளுக்கான தில்லி பல்கலைக்கழகத்தின் பாடத் திட்டத்தில் இந்தக் கட்டுரை இணைக்கப்பட்டது. அக்டோபர் 9, 2011 ஆம் தேதி அன்று, பல்கலைக்கழகத்தின் கல்விப் பேரவை அதன் அடுத்த கல்வி ஆண்டு முதல் இக்கட்டுரையை இளங்கலைப் பாடத்திட்டத்தில் இருந்து நீக்க முடிவு செய்தது. பேரவையின் இந்த நடவடிக்கை பலரின் கவனத்தை ஈர்த்தது. பலர் இதை தேவையற்ற தணிக்கை நடவடிக்கையாகக் கருதினர்.

## இராமானுசனின் ஆய்வறிக்கை
*முந்நூறு இராமாயணங்கள்* என்பது இராமாயணத்தின் வரலாற்று குறித்தும், இக்காப்பியம் இந்தியா மற்றும் ஆசியா முழுவதும், 2,500 ஆண்டுகள் அல்லது அதற்கும் மேலாக, பரவியிருப்பது குறித்தும் சுருக்கமாகக் கூறுகிறது. பல்வேறு மொழிகள், சமூகங்கள், புவியியல் பகுதிகள், மதங்கள் மற்றும் வரலாற்று காலகட்டங்களில் இராமரின் கதை எவ்வாறு பல மாறுபாடுகளுக்கு உட்பட்டுள்ளது என்பதை இது  நிரூபிக்க முயல்கிறது. இராமாயணத்தின் பதிவு செய்யப்பட்ட அனைத்துக் கூற்றுகள் மற்றும் மறுபரிசீலனைகள் அனைத்தையும் ஆவணப்படுத்த முயலவில்லை. மாறாக, அது பல்வேறு மொழிகள், பகுதிகள், மரபுகள் மற்றும் காலகட்டங்களில் இருந்து இராமாயணத்தின் ஐந்து குறிப்பிட்ட கூற்றுக்களை மட்டுமே மையமாகக் கொண்டுள்ளது.

கட்டுரையின் தலைப்பில் உள்ள 300 இராமாயணங்களின் எண்ணிக்கை என்பது காமில் புல்கே  என்பவரின் படைப்பை அடிப்படையாகக் கொண்டது. இது உண்மையான எண்ணிக்கையை குறைத்து மதிப்பிடுவதாகவும் சுட்டிக்காட்டப்பட்டுள்ளது. இருப்பினும், இராமானுஜன், அதாவது வால்மீகி, கம்பன், ஜெயின், தாய் இராமக்கியன் மற்றும் தென்னிந்திய நாட்டுப்புறக் கதைகள் ஆகிய இராமாயணங்களின் ஐந்து வாசகங்களை மட்டுமே கருதுகிறார். இராமானுஜன், குறிப்பாக வழக்கமான சொற்களான "பதிப்புகள்" மற்றும் "மாறுபாடுகள்" ஆகியவற்றிற்கு மாறாக "சொல்லுதல்" (ஆங்கிலம்: telling) என்ற சொல்லை பயன்படுத்த விரும்புகிறார். கட்டுரையில் இராமானுஜனின் முக்கிய அவதானிப்புகளில் ஒன்று, அத்தகைய அசல் இராமாயணம் என்று எதுவும் இல்லை என்பதும், வால்மீகியின் இராமாயணம் சொல்வது பல இராமாயணக் கதைகளில் ஒன்றாகும் என்பதாகும்.

## வெளியீடு
* ஏ.கே. இராமானுஜன், 'முந்நூறு ராமாயணங்கள்: ஐந்து எடுத்துக்காட்டுகள் மற்றும் மொழிபெயர்ப்பு பற்றிய மூன்று சிந்தனைகள்', *பல ராமாயணங்களில்: தெற்காசியாவில் ஒரு கதை பாரம்பரியத்தின் பன்முகத்தன்மை*, பதிப்பு. பவுலா ரிச்மேன் (Berkeley: University of California Press, 1991), pp.&nbsp;22–48. . http://ark.cdlib.org/ark:/13030/ft3j49n8h7/ இல் கிடைக்கும்.
* ஏ.கே. இராமானுஜன், 'திரீ ஹன்ட்ரட் இராமாயணங்கள்: ஃபைவ் எக்ஸாம்பிள்ஸ் அண்ட் திரீ த்ஹோட்ஸ் ஆன் டிரான்ஸ்லேஷன்', *தி கலெக்டட் எஸ்ஸேஸ் ஆஃப் ஏ.கே. இராமானுஜனில்* (ஆக்ஸ்போர்டு: ஆக்ஸ்போர்டு யுனிவர்சிட்டி பிரஸ், 2004), பக்.&nbsp;131-60, இங்கே கிடைக்கும்.

## மேற்கோள்கள்

## மேலும் படிக்க
* இந்தியாவில் உள்ள கல்வி உலகில் கட்டுரை மற்றும் அதன் தாக்கங்கள் பற்றிய விவாதத்திற்கு அர்ப்பணிக்கப்பட்ட இணையதளம்
* 
* 
* 
* 
* 
* 
* 

## வெளி இணைப்புகள்
* இராமானுஜனின் முந்நூறு ராமாயணங்கள் – விக்கிஸ்பேஸ்

பகுப்பு:இந்து சமய நூல்கள்
பகுப்பு:1987 படைப்புகள்
பகுப்பு:இராமாயணம் தொடர்பான குறுங்கட்டுரைகள்
நம்போங்கு

**நம்போங்கு**  (*Nampong*) என்பது இந்திய மாநிலமான அருணாச்சல பிரதேசத்தில் உள்ள சங்லங்கு மாவட்டத்தில் உள்ள ஒரு மக்கள் தொகை கணக்கெடுப்பு நகரமாகும். பாங்சாவ் கணவாய்க்கு அருகில் அமைந்துள்ள இந்நகரம் இந்தியப் பக்கத்தில் உள்ள கடைசி நகரமாக  கருதப்படுகிறது.  கடல் மட்டத்தில் இருந்து 308 மீட்டர் உயரத்தில் உள்ளது. அருணாச்சலத்தின் 60 தொகுதிகளில் நம்போங்கு தொகுதியும் ஒன்றாகும். 2016 ஆம் ஆண்டு ஆகத்து மாதத்தில் நம்போங்கு தொகுதியின் சட்டமன்ற உறுப்பினராக லைசம் சிமாய் பணிபுரிந்தார். 
## வரலாறு
இரண்டாம் உலகப்போர் காலத்தில் இந்தியாவையும் சீனாவையும் இணைப்பதற்காகப் போடப்பட்ட பிரபலமற்ற லெடோ சாலையில் உள்ள நகரங்களில் நம்போங்கும் ஒன்றாகும். அமெரிக்க இராணுவத் தளபதியான இயோசப் இசுடில்வெல்லின் நினைவாக இச்சாலை இசுல்வெல் சாலை என்றும் அழைக்கப்படுகிறது. மேலும் இங்குள்ள ஓர் ஆற்றின் மீது ஒரு பாலமும் அப்போது கட்டப்பட்டது. அடிக்கடி நிலச்சரிவுகள் மற்றும் கடுமையான பணிச்சூழல்கள் காரணமாக  போரின் போது இந்த கணவாய் நரகக் கணவாய் என்று செல்லப்பெயர் பெற்றது. மேலும் நரக வாயில்  என்று அழைக்கப்படும் ஓர் இடமும் நகரத்தில் அமைந்துள்ளது. தாங்சாக்கள் என்ற இனக்குழுவினர் நம்போங்கில் வசிக்கின்றனர். மியான்மருடன் எல்லையைப் பகிர்ந்து கொள்ளும் இந்தியாவின் கிழக்கு மூலையில் உள்ள கடைசி நகரம் என்ற சிறப்பும் நம்போங்கு நகருக்கு உண்டு. ஒவ்வொரு மாதமும் நரகக் கணவாய் என்று அழைக்கப்படும் "பாங்சாவ் கணவாய் " என பெயரிடப்பட்ட கணவாய்  வழியாக மியான்மருக்கு மக்கள் செல்ல அனுமதிக்கப்படுகிறார்கள். இந்நிகழ்வு ஒவ்வொரு மாதமும் 10, 20 மற்றும் 30 ஆகிய தேதிகளில் நிகழ்கிறது. 
## மக்கள் தொகையியல்
அருணாச்சலப் பிரதேசத்தின் முக்கிய பழங்குடியினங்களில் ஒன்றான தாங்சாக்கள் நம்போங்கின் ஆதிக்கம் செலுத்துகிறார்கள். தாங்சாவிற்குள் திகாக், முக்லோம், அவி, லங்சங், மோசாங், இயூக்லி, கிம்சிங், ரொன்ராங், முங்ரே, லாங்பி, லாங்ரி, பொந்தை, சங்வால், யோங்குக்கு, சாகியெங்கு, தம்பாங்கு, போன்ற பல்வேறு துணைப் பழங்குடியினர் உள்ளனர். இவர்கள் மங்கோலிய இனத்தைச் சேர்ந்தவர்களாவர். மியான்மரில் உள்ள மசோய் சினரூபம் என்ற மலையில் இவர்கள் உருவானதாக புராணங்கள் கூறுகின்றன. 1740 ஆம் ஆண்டுகளில் மியான்மரின் வடக்கிலிருந்து இந்தியாவிற்கு குடிபெயர்ந்தனர். 18 ஆம் நூற்றாண்டின் தொடக்கத்தில் மட்டுமே தற்போதைய வாழ்விடத்திற்கு இவர்கள் குடிபெயர்ந்தனர். பாரம்பரியமாக, தாங்சாக்கள்  ஆவி மற்றும்  விலங்கு படுகொலைகளால் சித்தரிக்கப்படும் மத நம்பிக்கை விசுவாசிகளாவர்ர். ஆயினும்கூட, பல ஆண்டுகளாக, பலர் பௌத்தம் மற்றும் கிறித்துதவ மதத்திற்கு மாறியுள்ளனர்.
## பொருளாதாரம்
தாங்சாக்கள் உழைப்பு மற்றும் அமைதியை விரும்புகிறார்கள். கைவினைப் பொருட்களில் குறிப்பாக மர வேலைப்பாடுகளில் வல்லுநர்களாக உள்ளனர். தாங்சாவின் முக்கிய மக்கள் தொழில் மூலம் விவசாயம் செய்கின்றனர்.
## பண்பாடு
நம்போங்கின் வாழ்க்கை முறை சிக்கலற்றது. உயிர்வாழ்வதும் எளிது
## பாங்சாவ் கணவாய் குளிர்கால விழா
பாங்சாவ் கணவாய் குளிர்கால விழா என்பது ஒவ்வொரு ஆண்டும் நம்போங்கில் 20, 21 சனவரி மற்றும் 22 ஆகிய தேதிகளில் நடத்தப்படும் ஓர் உலகளாவிய கிராம நிகழ்வாகும்.
## மேற்கோள்கள்

## புற இணைப்புகள்
*Stilwell Road 
*Changlang District
*Pangsau Pass Winter Festival 2009-Transcending Boundaries

பகுப்பு:அருணாசலப் பிரதேசத்திலுள்ள ஊர்களும் நகரங்களும்
பாக்கித்தானில் உடல் பருமன்

**பாக்கித்தானில் உடல் பருமன்**  (*Obesity in Pakistan*) என்பது கடந்த சில ஆண்டுகளாகவே கவலையை ஏற்படுத்தி வரும் ஓர் உடல்நலப் பிரச்சினையாகும். நகரமயமாக்கல், ஆரோக்கியமற்ற நிலை, சமையலில் எண்ணெய் மற்றும் கொழுப்புகள் அதிகம்  நிறைந்த உணவு, மாறிவரும் வாழ்க்கை முறை ஆகியவை நாட்டில் உடல் பருமனுக்கு பங்களிக்கும் மூல காரணங்களாகும். 

பாக்கித்தான் அதிக எடை கொண்ட மக்கள் தொகையின் அடிப்படையில் 194 நாடுகளில் 165 ஆவது இடத்தில் உள்ளது  இந்த விகிதம் தோராயமாக மற்ற ஆய்வுகளுடன் ஒத்துப்போகிறது. நான்கில் ஒரு பாக்கித்தானியப் பெரியவர்கள் அதிக எடையுடன் இருப்பதாக ஆய்வுகள் கூறுகின்றன. பாக்கித்தானில் அதிக எடை கொண்டவர்கள் பிரச்சனை குறிப்பாக பெரியவர்களிடையே மிகவும் அதிகமாக உள்ளது.

பாக்கித்தானில் உள்ள பெரிய நகரங்களில் வசிக்கும் மக்கள்  கிராமப்புறங்களில் உள்ளவர்களை விட உடல் பருமனால் ஏற்படும் அபாயங்களுக்கு ஆளாகிறார்கள். பெரிய நகரங்களைப் போலவே, துரித உணவு மற்றும் குளிர்பானம் போன்ற ஆரோக்கியமற்ற உணவு உட்கொள்வது அனைத்துப் பகுதிகளிலும் பொதுவானதாகும்.   இந்நாட்டில் ஆண்களை விட பெண்களுக்கு உடல் பருமன் அதிகமாக இருப்பதாக உலக சுகாதார அமைப்பும் சுட்டிக் காட்டுகிறது.  தெற்காசியாவிலேயே பாக்கித்தானில் சர்க்கரை நோயாளிகள் அதிகம் உள்ளனர். 

காகசியர்களை விட தெற்காசிய மக்களுக்கு கொழுப்பு மிகவும் ஆபத்தானதாகும். ஏனெனில் கொழுப்பு தோலுக்கு பதிலாக கல்லீரல் போன்ற உறுப்புகளில் ஒட்டிக்கொள்ளும்  

## மேற்கோள்கள்


பகுப்பு:பாக்கித்தான்
சன்னா மரீன்

**சன்னா மிரெல்லா மரீன்** (; பிறப்பு 16 நவம்பர் 1985) என்பவர் ஒரு பின்னிய அரசியல்வாதியும், பின்லாந்தின் 46வதும் தற்போதைய பிரதமரும் ஆவார். 10 திசெம்பர் 2019லிருந்து இவர் பதவியிலுள்ளார். சமூக மக்களாட்சிக் கட்சியின் உறுப்பினரான இவர், 2015இலிருந்து பின்லாந்து நாடாளுமன்ற உறுப்பினராக உள்ளதோடு, 6 சூன் 2019இலிருந்து 10 திசெம்பர் 2019 வரையான குறுகிய காலப்பகுதியில் போக்குவரத்து மற்றும் தொடர்பாடல் அமைச்சராகவும் பணியாற்றியுள்ளார். 2019 அஞ்சல்துறை வேலைநிறுத்தச் சிக்கலுக்குப் பின் அன்டி ரின் பதவி விலகியதையடுத்து, 8 டிசெம்பர் 2019இல் மரீன் பிரதமராகத் தெரிவுசெய்யப்பட்டார்.

தனது 34வது வயதில் பதவியேற்றதைத் தொடர்ந்து, பின்லாந்து வரலாற்றில் மிக இளவயதுப் பிரதமர் என்ற பெருமையைப் பெற்றதோடு, சிலியின் கபிரியேல் போரிக்குக்கு அடுத்து உலகின் இரண்டாவது இளவயது அரசுத் தலைவர் எனும் பெருமையையும் பெற்றார்.

## இளமைக்காலமும் கல்வியும்
சன்னா மிரெல்லா மரீன் நவம்பர் 16, 1985ல் எல்சிங்கியில் பிறந்தார். இவர் எசுப்பூ மற்றும் பிர்க்கலா ஆகிய நகரங்களிலும் வசித்துள்ளதோடு, பின்னர் டம்பரே நகரில் குடியேறினார். இவரது இளவயதிலேயே இவரது பெற்றோர் பிரிந்து விட்டனர். மரீனின் குடும்பம் வறுமையில் வாடியதோடு, அவரது தந்தையான லோரி மரீன், குடிப்பழக்கத்துக்கு அடிமையானார். பெற்றோரின் பிரிவுக்குப் பின், மரீன் தனது தாய் மற்றும் தாயின் பெண் துணைவரின் பராமரிப்பில் வளர்ந்தார்.

2004ம் ஆண்டில் தமது 19ம் வயதில் மரீன் பிர்க்கலா உயர்நிலைப் பள்ளியில் மேற்படிப்பை நிறைவுசெய்தார். மரீன் 2006ம் ஆண்டில் சமூக மக்களாட்சி இளையோர் அணியில் இணைந்ததோடு 2010இலிருந்து 2012 வரை அவ்வமைப்பின் முதலாவது துணைத்தலைவராகவும் பதவி வகித்தார். படிக்கும் காலத்தில் ஒரு வெதுப்பகத்தில் பணியாற்றியதோடு, காசாளராகவும் இவர் பணிபுரிந்துள்ளார். மரீன், டம்பரே பல்கலைக்கழகத்தில் நிர்வாக அறிவியலில் இளமாணி மற்றும் முதுமாணிப் பட்டங்களைப் பெற்றுள்ளார்.

## மேற்கோள்கள்

பகுப்பு:1985 பிறப்புகள்
பகுப்பு:வாழும் மக்கள்
பகுப்பு:பின்லாந்தின் அரசியல்வாதிகள்
ஏதென்சின் ஓடியன்

வலது|thumb|350x350px| ஏதென்சில் உள்ள அக்ரோபோலிசின் தள வரைபடம் முக்கிய தொல்லியல் எச்சங்களைக் காட்டுகிறது - ஓடியன் எண் 19, வலதுபுறத்தில் உள்ளது
**ஏதென்சின் ஓடியோன்** அல்லது **ஏதென்சில் உள்ள பெரிக்கிள்சின் ஓடியோன்** (*Odeon of Athens* அல்லது *Odeon of Pericles in Athens*)என்பது (4,000 சதுர மீ )  ஏதென்சில் உள்ள அக்ரோபோலிசின் தென்கிழக்கு அடிவாரத்தில், டயோனிசஸ் அரங்கத்தின் நுழைவாயிலுக்கு அடுத்ததாக கட்டப்பட்ட ஒரு இசைக்கூடம் ஆகும்.

## வரலாறு
இது முதன்முதலில் பெரிகிள்சால் கிமு 435 இல் பனாதேனியாவின் ஒரு பகுதியாக இசைப் போட்டிகளுக்காகவும்,    குழு  ஒத்திகைகளுக்காகவும், மோசமான வானிலையின்போது அரங்கத்தில் இருந்து பார்வையாளர்கள் தங்குவதற்காகவும் கட்டப்பட்டது.  அதன் சில எச்சங்கள் இப்போது எஞ்சியுள்ளன, ஆனால் அது மற்ற கிரேக்க ஓடியன்களின் வழக்கமான வட்ட வடிவில் உள்ள நிலையில் அந்த அமைப்பிற்கு மாறாக இது சதுரமாக உள்ளது. போரின் போது கைப்பற்றப்பட்ட பாரசீகக் கப்பல்களில் இருந்து  எடுக்கப்பட்ட மரக்கட்டைகளால் இதன் கூரை அமைக்கபட்டிருந்தது. இதன் கூரை ஒரு கூடாரத்தை ஒத்த ஒரு சதுர பிரமிடு போன்று அமைக்கப்பட்டிருந்தது. இது கிமு முதலாம் நூற்றாண்டில் மீண்டும் கட்டப்பட்டது " செர்க்செஸ் கூடாரத்தின் நகல்" என்று பௌசானியாஸ் எழுதினார்.

அசல் கட்டிடத்தில் பல இருக்கைகள் மற்றும் பல தூண்கள் இருந்தன என்று புளூடார்ச் எழுதியுள்ளார். நவீன அகழ்வாய்வுகளின் படி இதன் அடித்தளம் 62.40 பை 68.60 மீ (204.7 பை 225.1 அடி) என தெரியவந்துளது. மேலும் இதன் உட்புரத்தில் பத்துக்கு, ஒன்பது வரிசைகளில் 90 உள் தூண்கள் அமைக்கப்பட்டு அவற்றால் கூரை தாங்கப்பட்டதாக இப்போது அறியப்படுகிறது.  

கிமு 87-86 இல் நடந்த முதல் மித்ரிடாடிக் போரில் சுல்லா ஏதென்ஸை முற்றுகையிட்டபோது ஏதென்ஸின் அசல் ஓடியன் சுல்லாவால் எரிக்கப்பட்டது.   எரிக்கப்பட்டது,  அல்லது அக்ரோபோலிசைத் தாக்க சுல்லா இதன் மரக்கட்டைகளைப் பயன்படுத்துவாரோ என்ற பயத்தில் அவரது எதிரியான அரிஸ்டின் மூலம் எரிக்கப்பட்டடிருக்கலாம். பின்னர்  எம். ஸ்டாலியஸ் மற்றும் மெனாலிப்பஸ் ஆகியோரை கட்டிடக் கலைஞர்களாகப் பயன்படுத்தி, கப்படோசியாவின் இரண்டாம் அரியோபர்சேன்சால் இது முழுமையாக மீண்டும் கட்டப்பட்டது.  புதிய கட்டிடம் கி.பி 2 ஆம் நூற்றாண்டில் "கிரேக்கர்களின் அனைத்து கட்டமைப்புகளிலும் மிகவும் அற்புதமானது" என்று பௌசானியாஸ் குறிப்பிட்டது.  ஏதென்ஸில் உள்ள ஒரு ஓடனில் "பார்க்கத் தகுந்த டயோனிசுவின் உருவம்" என்றும் அவர் குறிப்பிடுகிறார்,  அது எந்த ஒடியன் என்று அவர் குறிப்பிடவில்லை.

## குறிப்புகள்

பகுப்பு:பண்டைய ஏதென்சு
குரோக்கர் தேசியப் பூங்கா

**குரோக்கர் தேசியப் பூங்கா** (மலாய்: *Taman Negara Banjaran Crocker*; ஆங்கிலம்: *Crocker Range National Park*) என்பது மலேசியா, சபா மாநிலம், மேற்கு கரை பிரிவு, கோத்தா கினபாலு, தம்புனான், கெனிங்காவ் மாவட்டங்களின் எல்லைப் பகுதிகளில் அமைந்து உள்ள ஒரு தேசியப் பூங்கா ஆகும்.

1984-ஆம் ஆண்டில், சபா மாநில அரசால், ஒரு தேசியப் பூங்காவாக நிறுவப்பட்டது. இருப்பினும் இந்தப் பகுதி முன்பு வன காப்பகமாகப் பாதுகாக்கப்பட்டு வந்தது. இப்போது சபா வனப்பூங்காக்கள் அமைப்பு இந்தப் பூங்காவைப் பராமரித்து வருகிறது.

குரோக்கர் தேசியப் பூங்கா 75 கி.மீ. நீளமும் 15 கி.மீ. அகலமும் கொண்டது. சிங்கப்பூர் தீவைப் போல இரண்டு மடங்கு பெரியது. கோத்தா கினபாலு, தம்புனான், கெனிங்காவ் மாவட்டங்களின் எல்லைப் பகுதிகளில் அமைந்து இருந்தாலும் இந்தப் பூங்காவிற்குள் 8 மாவட்டங்கள் உள்ளன.

## பொது

இந்தப் பூங்கா, 1200 - 1800 மீட்டர் உயரத்தில் உள்ளது. அத்துடன் குரோக்கர் மலைத் தொடரை உள்ளடக்கிய மிகப் பெரிய ஒரு வனப் பூங்காவாகப் பிரபலம் அடைந்து உள்ளது.

இந்தப் பூங்கா 1,399&nbsp;கி.மீ.² பரப்பளவில், மிகப் பெரிய மலைக் காடுகளை கொண்டு உள்ளது. இங்கு போர்னியோ தீவிற்கு மட்டும் சொந்தமான பல வகையான தாவரங்கள்; விலங்கினங்கள் உள்ளன.

### குரோக்கர் பூங்கா தலைமையகம்

குரோக்கர் தேசியப் பூங்கா தலைமையகத்திற்கு அருகில், வருகையாளர்கள் தங்குமிடம் மற்றும் உணவு சேவைகளை வழங்கும் ஒரு விடுதியும் உள்ளது.

தவிர அங்கே ஒரு கண்காட்சி மையம்; ஒரு பூச்சிகள் கூடம்; ஒரு பரணிகள் கூடம் *(fernarium);* ஒரு கண்காணிப்புக் கோபுரம் மற்றும் மலையேற்றப் பாதைக்கான தொடக்க இலக்கு போன்ற வசதிகளும் வழங்கப்பட்டு உள்ளன.

ஓராங் ஊத்தான்கள், கிப்பன்கள், வட்டக் கண்கள் கொண்ட டார்சியர் விலங்குகள் *(furry tarsier),* நீண்ட வால் கொண்ட மக்காக்குகள் *(Macaque)* போன்ற ஐந்து வகையான அரிதான விலங்கினங்கள் உள்ளன.

## காட்சியகம்
குரோக்கர் தேசியப் பூங்காவில் காணப்படும் அரிய வகைத் தாவரங்கள்:


Image:Dissochaeta biligulata (Melastomataceae) (49971667977).jpg|திசெட்டா பிலிகுலாட்டா தாவரம் *(Dissochaeta biligulata)*
Image:Miconia crenata = Clidemia hirta (Melastomataceae) (49973292027).jpg|மைக்கோனியா கிரெனாட்டா தாவரம் *(Miconia crenata)*
Image:Nepenthes ampullaria (Nepenthaceae) (3511009123).jpg|நெபந்தஸ் அம்பில்லாரியா தாவரம் *(Nepenthes ampullaria)*
Image:Acriopsis liliifolia (Orchidaceae) (3539309337).jpg|அக்ரியோசிஸ் லிலிபோலியா தாவரம் *(Acriopsis liliifolia)*


## மேற்கோள்கள்

## வெளி இணைப்புகள்

*Sabah Parks
*Manis Manis Rooftop of Borneo Resort 

பகுப்பு:சபா
பகுப்பு:மலேசியாவில் உள்ள தேசியப் பூங்காக்கள்
பகுப்பு:மலேசியப் பூங்காக்கள்
கம்பரா நடனம்

[thumb| 2017-ம் ஆண்டு [மானந்தவாடி நகராட்சியில் உள்ள புலிக்கல் வயலில் கமபால நாட்டி ( நெல் நாற்றுகள் நடுதல், இசை மற்றும் நடன நிகழ்ச்சிகளுடன் நிகழ்த்தப்பட்டது.]]
**கம்பரா** **நடனம்** அல்லது **கம்பரா நிருத்தம்** என்பது கேரள மாநிலத்தின் வட மாவட்டமான வயநாட்டின் ஆதியன் பழங்குடியினரால் ஆடும் ஒரு நாட்டுப்புற நடனம் ஆகும். இந்த கலைவடிவத்தில், ஆண்கள் நாட்டுப்புற பாடல்களைப் பாடுகிறார்கள். காற்று மற்றும் தாள வாத்தியங்களை வாசிப்பார்கள். அதே நேரத்தில் பெண்கள் நெல் நாற்றுகளுக்கு அருகில் நடனமாடுகிறார்கள்.

## மேலும் பார்க்கவும்
* இந்தியாவில் நாட்டுப்புற நடனம்

## மேற்கோள்கள்

பகுப்பு:கேரள நடனங்கள்
ஜீவகராம விகாரை

**ஜீவகராம விகாரை (**இந்தி: जीवकर्म विहार; ஆங்கிலம்: Jivakarama vihara**)**, மேலும் **ஜீவக அமரவண விஹாரா** (அம்ர *-* வன என்றால் "மாம்பழ தோட்டம்"),  **ஜீவகம்ரவண**, **ஜீவகம்ரபனா** அல்லது **ஜீவகவனராமம்**, என்பது புத்தர் காலத்தில் அரச மருத்துவருமான சீவகன் என்பவரால் நிறுவப்பட்ட ஒரு பண்டைய புத்த மடாலயம் அல்லது விகாரை ஆகும்.   

இந்தியவின் பீகார் மாநிலத்தில், நாளந்தா மாவட்டத்தில், உள்ள ராஜகிருஹத்தின் வெளிப்புறத்தில், கிஜ்ஜகுடா மலைக்குக் கீழே, ஒரு மாம்பழத்தோட்டம் இருந்தது. இது மன்னர் பிம்பிசாரரிடம் அரச மருத்துவரான ஜீவகன்என்பவரால் பௌத்த சங்கத்திற்கு நன்கொடையாக வழங்கப்பட்டது. ஜீவகர் அந்த இடத்தில் ஒரு மடத்தை கட்டி, அதனை சங்கத்திற்கு நன்கொடையாக வழங்கினார்.  புத்தர், தேவதத்தனால் காயமுற்ற போது இந்த மடாலயத்தில் ஒருமுறை சிகிச்சை பெற்றதாகக் கூறப்படுகிறது.
வலது|thumb| மடத்தில் ஒரு புத்த பிக்கு.
சங்கத்தின் விதிமுறைகளுக்கு இணங்க, தொடக்கத்தில் இந்த மடாலயம், தனியறைகள் (ஆங்கிலம்: Cells) இல்லாமல், இரண்டு நீண்ட, இணையான  நீள்சதுர மண்டபங்களுடனும், துறவிகள் உண்ணவும் உறங்கவும் பல படுக்கைகளுடன் கூடிய துயில்கூடம் (ஆங்கிலம்: Dormitories) ஆகியவற்றுடன் உருவாக்கப்பட்டது. மற்ற கூடங்கள் (ஆங்கிலம்: Hall) பின்னர் கட்டப்பட்டன. பெரும்பாலும் நீளமான, நீள்சதுர கட்டிடங்கள்,  பராபர் குகைகளின் நீளமான கட்டுமானத்தை நினைவூட்டுகின்றன. 

இந்த விகாரைக்கான தொடக்ககால கட்டுமானம் அனேகமாக கி.மு. 530-400 ஆம் ஆண்டுகளுக்கு இடைப்பட்ட காலத்தைச் சேர்ந்ததாகலாம் என்று தொல்பொருள் சான்றுகள் சுட்டுகின்றன. ஒன்றாம் நூற்றாண்டில் காந்தாராவில் கட்டப்பட்ட பிற்கால நாற்கர விகாரையைவிட இந்த விகாரை மிகவும் வித்தியாசமானது.  பிற்காலத்தில் தூபிகளைக் கொண்டு கட்டப்பட்ட விகாரைகளுக்கு மாறாக, தூபி இல்லாதது இங்கு நோக்கத்தக்கது.  கட்டுமான முறை (இடிந்த அடித்தளம்) மற்றும் அந்த இடத்தில் கண்டுபிடிக்கப்பட்ட கலைப்பொருட்கள், இரும்பு ஆணிகள், சுட்டகளிமண் (ஆங்கிலம்: Terracota) பந்துகள் அல்லது கரடுமுரடான சிவப்பு மட்பாண்டங்கள் போன்றவை அனைத்தும் கி.மு. ஐந்தாம் நூற்றாண்டிற்குப் பிற்பட்ட காலத்தைச் சுட்டிக்காட்டுகின்றன. 

## காட்சியகம்

Jivakambavana, Rajgir.jpg|இடிபாடுகள்.
Jivakambavana.jpg|இடிபாடுகள்.
Jivakarama oblong communal hall.jpg|நீள்வட்ட பொது மண்டபம் (எச்சம்).
Jivakarama ASI notice.jpg|இந்திய தொல்லியல் துறை அறிவிப்பு.

## இதனையும் காண்க
* சீவகன்
## மேற்கோள்கள்

பகுப்பு:பௌத்த யாத்திரைத் தலங்கள்
பகுப்பு:பிகார் தொல்லியற்களங்கள்
பகுப்பு:இந்திய பௌத்த கோயில்கள்
பகுப்பு:நாளந்தா மாவட்டம்
புத்த தௌலா

**புத்த தௌலா** கோயில் சிவபெருமானுக்கு அர்ப்பணிக்கப்பட்டுள்ளது. இது இந்தியாவின் ஒடிசா மாநிலத்தில் உள்ள புவனேஸ்வரின் பழைய நகரமான படு சாஹியில் அமைந்துள்ளது. இக்கோயிலில் நிறுவப்பட்ட தெய்வங்கள் வட்ட வடிவ யோனிபீடத்துடன் கூடிய இரண்டு சிவலிங்கங்கள் காணப்படுகின்றன. யோனிபீடத்துடன் கூடிய மேலும் நான்கு சிவலிங்கங்களும் முன் குறிப்பிட்ட இரண்டு சிவலிங்கங்களுக்கு  இடையில் காணப்படுகின்றன. இந்த சிற்பங்கள் பிந்துசாகரில் இருந்து கண்டறியப்பட்டு இங்கு கொணர்ந்து நிறுவப்பட்டுள்ளன. 

## கலாச்சார முக்கியத்துவம்
கோவிலின் வடக்கில் பிந்துசாகர் குளம், தெற்கில் மோகினி கோவில் மற்றும் மேற்கில் அகடா சண்டி கோவில் ஆகியவை உள்ளன. *[[சிராத்தம்|ஸ்ராதா]], பிண்ட, முண்டனக்ரியாவின்* போது அதன் முக்கியத்துவத்தை அடைகிறது

## கட்டிடக்கலை அம்சங்கள்
கோயிலின் முதன்மைக் கதவு கிழக்கு நோக்கி உள்ளது. கான்கிரீட் கூரையுடன் கூடிய நவீன மண்டபமே கோவிலாகும். கதவு நிலைகள் எளிமையாக காணப்படுகின்றன.

## மேலும் பார்க்கவும்

* இந்தியாவில் உள்ள இந்து கோவில்களின் பட்டியல்

## மேற்கோள்கள்

## மேலும் படிக்க

* 
பகுப்பு:Coordinates on Wikidata
பகுப்பு:இந்து சமய கட்டிடக்கலை
பகுப்பு:ஒடிசா
திருவல்லம் பாசுகரன் நாயர்

**திருவல்லம் பாசுகரன் நாயர்** (பிறப்பு ஜி. பாசுகரன் நாயர்) 20 ஆம் நூற்றாண்டின் மலையாளக் கவிஞர் ஆவார். அவர் பண்டைய இந்தியத் தத்துவ நூல்களான திருக்குறளின் மலையாள மொழிபெயர்ப்பிற்காக நன்கு அறியப்பட்டவர். திருக்குறள்  தமிழ், சமஸ்கிருதம் மற்றும் ஆங்கில மொழிபெயர்ப்புகள் மட்டுமின்றி மலையாளத்திலும் மொழிபெயர்க்கப்பட்டுள்ளது.  குறளின் மூன்று நூல்களுள் முதல் நூலை மட்டுமே நாயர் மொழிபெயர்த்தார். மேலும் மொழிபெயர்ப்பு உரைநடையில் உள்ளது. காஞ்சி சங்கராச்சாரியார் இவருடைய பணியினை போற்றும் வண்ணம் 'காவ்யவல்லபன்' எனப் பாராட்டியுள்ளார். 

## திருக்குறளின் மொழிபெயர்ப்பு
பாஸ்கரன் நாயர் திருக்குறளின் முதல் நூலை (அறம் நூல்) மலையாளத்தில் மொழிபெயர்த்து 1962 ஆம் ஆண்டு  திருவனந்தபுரத்தில் *பாஷா திருக்குறள் (தர்மகண்டம்)* என்ற பெயரில் வெளியிட்டார். இம்மொழிபெயர்ப்பில் குறள் செய்யுள் தமிழில் எழுதி இதற்கான உரையை மலையாளத்தில் எழுதியுள்ளார்.. 

## குறளின் மேன்மை
பாஸ்கரன் நாயர், "பகவத் கீதை இல்லாத இடத்தில் திருக்குறள் தொடங்குகிறது" என்று கூறி குறளின் மேன்மையை குறிப்பிட்டுள்ளார். 

1959 ஆகஸ்ட் 30 அன்று, அப்போதைய சென்னை மாகாணத்தின் முதல்வராக இருந்த கே. காமராஜுக்கு எழுதிய கடிதத்தில் நாயர் குறளின் மேன்மை பற்றி குறிப்பிட்டுள்ளார்.

## மேலும் பார்க்கவும்

* திருக்குறள் மொழிபெயர்ப்பு
* மலையாளத்தில் திருக்குறள் மொழிபெயர்ப்பு
* மொழிபெயர்ப்பாளர்களின் பட்டியல்

## மேற்கோள்கள்

பகுப்பு:திருக்குறள் மொழிபெயர்ப்பாளர்கள்
பகுப்பு:தமிழ்-மலையாளம் மொழிபெயர்ப்பாளர்கள்
காருடி கோம்பே

வலது|thumb|333x333px| காருடி கோம்பே நடனத்தில் பயன்படுத்தப்படும் பொம்மைகள்
**காருடி கோம்பே** என்பது இந்தியாவின் கர்நாடக மாநிலத்தில் உள்ள ஒரு நாட்டுப்புற நடனம் ஆகும். நடனக் கலைஞர்கள் மூங்கில் குச்சிகளால் செய்யப்பட்ட ராட்சத பொம்மைகளால் தங்களை அலங்கரித்துக் கொள்கின்றனர். *காருடி-கோம்பே* என்ற சொல்லுக்கு தாய்மொழியான கன்னடத்தில் *மந்திர பொம்மை* என்று பொருள். இந்த நடனம் முக்கிய விழாக்களான, மைசூர் தசரா விழாவின் போது நடைபெறும் ஊர்வலத்தில் ஆடப்படுகிறது. இந்த நடனம் கர்நாடகாவின் கடலோர மாவட்டங்களில் *தத்திராய* என்றும் அழைக்கப்படுகிறது. *தத்திராய* என்றால் *மூங்கில் குச்சிகளால் ஆன பொம்மையை* சுமப்பவர் என்று பொருள். 

## தோற்றம்
ஒரு **புராணத்தின் படி**, இந்த நடனம் இந்து இதிகாசமான மகாபாரதத்தின் காலத்திலும் நிகழ்த்தப்பட்டது. இந்து கடவுளான பகவான் கிருஷ்ணரின் மனைவி சத்யபாமா தன் கணவர்  மீது கோபமாக இருந்தபோது, அவர் காருடி கோம்பை பொம்மையை அணிந்து நடனமாடி அவரது கோபத்தைத் தணித்தார். 

## பொம்மைகள் உருவாக்கம்
பொம்மையின் முகம் மரக் கூடையால் ஆனது, அதன் மீது காகிதக் கூழ் பூசப்படுத்தப்படுகிறது. பொருத்தமான   ஓவியங்கள் மற்றும் வண்ணங்களைப் பயன்படுத்தி, பொம்மையின் முகம் உருவாக்கப்படுகிறது. ஒவ்வொரு முகமும் ஒரு மரச்சட்டத்தால் தாங்கப்படுகிறது. பொம்மைகளின் உயரம் 10 முதல் 12 அடி வரை இருக்கலாம். மற்றும் சட்டத்துடன் சேர்த்து மொத்த எடை 40 கிலோவாக இருக்கலாம்   ஒரு நபர் சட்டகத்தின் அடிப்பகுதியில் இருந்து, தன்னைப் பொருத்திக் கொண்டு, இந்த பிரமாண்டமான கட்டமைப்பை தோளில் சுமந்தவாறு நடனமாடுகிறார்   கலைஞருக்கு சட்டத்தில் உள்ள ஒரு திறப்பு மூலம் வெளி உலகத்தைப் பார்ப்பதற்கான ஏற்பாடுகள் செய்யப்பட்டுள்ளன.

## நடனம்
சுமந்து செல்லும் பொம்மைகள் அதிக எடை உடையவை என்பதால், பெரும்பாலும் ஆண் கலைஞர்களே இந்நடனத்தை ஆடுகிறார்கள்.  நடன நிகழ்ச்சி எட்டு மணி நேரம் வரை நீடிப்பதுண்டு. இதற்காகக் கலைஞர்கள் கனமான பொம்மைகளை சுமந்து செல்கிறார்கள்.  ஒரு வேடிக்கையான சூழ்நிலையை உருவாக்குவதே இந்நடனத்தின் பின்னால் உள்ள முக்கிய நோக்கமாகும். எனினும், அவை தீய சக்திகளைத் தடுக்கும் ஒரு கலையாகவும் பார்க்கப்படுகிறது. 

## மேற்கோள்கள்

பகுப்பு:நாட்டுப்புற நடனக் கலைஞர்கள்
திருக்கூர் மகாதேவர் கோவில்

**திரிக்கூர் மகாதேவா கோயில்** என்பது கேரளாவில் திருச்சூர் மாவட்டத்தில் உள்ள திரிக்கூர் கிராமத்தில் உள்ள பாறையில் செதுக்கப்பட்ட குகைக் கோயிலாகும்.

இது 7 அல்லது 8-ஆம் நூற்றாண்டில் கட்டப்பட்டதாக நம்பப்படுகிறது. குகைக் கோவில் என்பதால், பௌத்த மற்றும் ஜைனத் துறவிகள் இந்து துறவிகளுடன் இணைந்து தியானம் செய்ய இந்தக் தளத்தைப் பயன்படுத்தியிருக்கலாம். இது 1966 ஆம் ஆண்டு முதல் கேரள அரசின் தொல்லியல் துறையின் கீழ் பாதுகாக்கப்பட்டு வரும் நினைவுச்சின்னமாகும். கோயில் மற்றும் அதன் வளாகம் இப்போது க்ஷேத்ர சம்ரக்ஷனா சமிதி (கோயில் பாதுகாப்புக் குழு) மூலம் நிர்வகிக்கப்படும் பாளையம் அறக்கட்டளைக்கு சொந்தமானது. 

இக்கோயிலின் மூலவர் சிவபெருமான் என்னும் மகாதேவர். பெயருக்கு ஏற்றார் போல. இங்குள்ள பிரம்மாண்டமான சிவலிங்கம் அக்னி பகவானால் பிரதிஷ்டை செய்யப்பட்டதாக நம்பப்படுகிறது. இதனால், அக்னி பகவான் எப்போதும் சிவபெருமானை வழிபடுவதாகவும், அவர் அவருடன் இணைந்து வருவதாகவும் நம்பப்படுகிறது. இந்த நம்பிக்கையின் காரணமாக, மழை நாட்களில் சிலை ஊர்வலங்களுக்காக வெளியில் கொண்டு செல்லப்படுவதில்லை.

மலையின் உச்சியில் 30 அடி நீளமும் 12 அடி அகலமும் கொண்ட இயற்கைக் குகைக்குள் இக்கோவில் அமைந்துள்ளது. குகையின் தெற்கு முனையில் பிரமாண்டமான சிவலிங்கம் உள்ளது. இதற்கு மேலே கோடைக்காலத்தில் அதிக வெப்பமான நாட்களில் கூட வறண்டு போகாத நீர்நிலை உள்ளது. சிவலிங்கம் கிழக்கு நோக்கி காணப்படுகிறது. ஆனால் கருவறையின்  கதவு வடக்கு நோக்கி உள்ளது. இலிங்கம் மையத்தில், ஒரு செவ்வக பீடத்தின் மேல்  நிறுவப்பட்டுள்ளது. பாறையின் உச்சியில் குளம் ஒன்றும் உள்ளது. 1966 ஆம் ஆண்டு முதல், இக்கோயில் தொல்லியல் துறையின் கீழ் பாதுகாக்கப்பட்ட நினைவுச்சின்னமாக உள்ளது.

## கட்டிடக்கலை
கோயிலின் கருவறை 12 அடி நீளமும் 8 அடி அகலமும் கொண்ட குகைக்குள் அமைந்துள்ளது. கருவறைக்கு எதிரே ஒரு முக மண்டபம் உள்ளது, முழுக்க முழுக்க பாறையில் அழகிய கலைநயத்துடன் செதுக்கப்பட்டுள்ளது. தரிசனத்தின் போது தெய்வம் கிழக்கு பார்த்தாலும், பக்தர்கள் லிங்கத்தின் வலது பக்கம் மட்டுமே தரிசனம் செய்ய முடியும் . (“பார்ஷ்வ தர்ஷன்”. ) 

பார்வதி தேவி இங்கு ஞானத்தின் உருவாய் நின்று  அருள் பாலிக்கிறாள். கருவறையின் மேற்கு நோக்கிய குகையின் சுவரில் கணபதியின் உருவம் செதுக்கப்பட்டுள்ளது.  பாறைகள் நிறைந்த மண் மற்றும் 16 தூண்களால் கட்டப்பட்ட நமஸ்கார மண்டபம், ஏராளமான அழகிய சிற்பங்களைக் காட்சிப்படுத்துகின்றன. கோயிலின் வடக்கே உள்ள மண்டபத்தில்  சரஸ்வதி பூஜை மற்றும் சாக்கியர் கூத்து முறையே நவராத்திரி மற்றும் பல சமய நிகழ்வுகளின் போது நடைபெறுவதுண்டு.

## மேலும் காண்க
* 108 சிவன் கோயில்கள்

## மேற்கோள்கள்

பகுப்பு:திருச்சூர் மாவட்டத்திலுள்ள சிவன் கோயில்கள்
பகுப்பு:கேரளத்தில் உள்ள குகைகள்
பகுப்பு:Coordinates on Wikidata
பகுப்பு:108 சிவன் கோயில்கள்